**Ajaki Tamási Áron Katolikus Általános Iskola és Alapfokú Művészeti Iskola, Óvoda és Bölcsőde**

**INTÉZKEDÉSI TERV**

**2020/2021. nevelési év**



Átdolgozta: Takács Károlyné Intézményegység vezető

**INTÉZKEDÉSI TERV AZ ÓVODA ÉS BÖLCSŐDE SZÁMÁRA**

**AZ INTÉZMÉNY LÁTOGATÁSA, RENDEZVÉNYEK**

* **Intézményünket kizárólag egészséges, tüneteket nem mutató gyermek, látogathatja**! A nevelésben, illetve az intézmény működtetésében csak egészséges és tünetmentes dolgozó vehet részt. Kérjük, a szülőket, hogy amennyiben gyermeküknél tüneteket észlelnek, a NNK aktuális eljárásrendje alapján gondoskodjanak orvosi vizsgálatról. A szülő köteles az óvodát értesíteni, ha a gyermekénél koronavírusgyanú vagy igazolt fertőzés van.
* **Az épületbe a szülők nem léphetnek be!** Egy gyermeket érkezéskor, és hazamenetelkor **csak egy szülő kísérjen.**

**Az óvodában két belépési pontot, míg a bölcsődében egy belépési helyet jelöltünk ki.**

**ÓVODA**

* Az óvoda főbejáratánál az óvodatitkár, vagy a kijelölt dajka fogadja a gyerekeket, hazamenetelkor pedig átadja a gyerekeket a szülőknek.
* Az óvoda 5-ös csoportjánál /az új épületrészben/ dajka fogadja a gyerekeket, hazamenetelkor pedig átadja gyerekeket a szülőknek.

**BÖLCSŐDE**

* A bölcsődés gyerekek fogadása az épületszárny bölcsődei bejáratánál történik, ahol a bölcsődei dajka fogadja, és délután pedig átadja a gyerekeket a szülőknek.
* Az óvodában 2020.10.01.-től belépéskor kötelező megmérni a gyerekek és felnőttek testhőmérsékletét. /Intézményegységünkben 2020.09.01.-től, mi már folyamatosan mérünk testhőmérsékletet/.

Müller Cecília országos tisztifőorvos 37,8 oCfoknál állapította meg a határt. Ezen értéknél vagy e fölött már el kell hagyni az óvodát és jelen helyzetben a bölcsődét is.

**INTÉZKEDÉSEK**

37,8 oC láz felett.

1. Rövid időn belül még kétszer megismételjük a testhőmérséklet mérését.
2. Ha az értékek továbbra is a megengedett érték felett vannak, a gyerek nem maradhat az óvodában/ bölcsődében, a szülőnek haza kell vinnie a gyereket, és jelenteni kell az orvosának.
3. A szülőnek egyeztetni kell a háziorvossal a gyerek tüneteiről, vagy a felnőtt a saját tüneteiről, és szükség esetén pedig az orvos karantént rendel el.
4. Az orvos tesztek kér az Országos Mentőszolgálattól.
5. A gyermek kizárólag orvosi igazolással jöhet újra óvodába/bölcsődébe.
6. A dolgozók szintén csak orvosi papírral jöhetnek vissza dolgozni.

**A csoportosulások elkerülése végett a szülők 1,5 méteres távolságot tartsanak a várakozáskor.**

* Kérjük, hogy reggel 900-ig hozzák be a szülők a gyermeket, később nincs módunk átvenni őt. Reggel jelezzék a gyerekek távozásának idejét, amikorra a gyermekeket a dajkák felöltöztetik.
* A gyermekek átadása/átvétele a legrövidebb időn belül történjen, az óvoda épülete előtt kerüljék a szülők, gyermekeikkel a csoportosulást, hosszas beszélgetést.
* A szülők személyes megjelenésével járó szülői értekezletek csak a járványügyi előírások betartása mellett tarthatók meg, előre láthatólag szeptember első hetében. Minden szülő tagja a zárt online csoportoknak, itt történik a csoport kommunikációja. Információkat, képeket osztunk meg, és a szülők is itt üzenjenek a gyerekükkel kapcsolatosan. Lehetőség van az óvodapedagógusoktól, kisgyermeknevelőktől személyes időpont egyeztetéssel fogadóórát kérni.

**EGÉSZSÉGÜGYI SZEMPONTBÓL BIZTONSÁGOS KÖRNYEZET KIALAKÍTÁSA**

* Az óvoda és bölcsőde bejáratánál vírusölő hatású kézfertőtlenítőt biztosítunk. Amennyiben, indokolt esetben a szülőnek be kell jönnie az épületbe, akkor kötelező a kézfertőtlenítés, és a szájmaszk használata!
* **A gyermekek ágyneműjét két hetente kötelező hazavinni és kimosva, fertőtlenítve, vasalva visszahozni!**
* A kéztörléshez textil törölközőt jellel ellátva és papírtörlőt biztosítunk.
* A személyi higiéné alapvető szabályairól a gyermekek részletes, az adott korosztálynak megfelelő szintű tájékoztatást kapnak. A gyermekeknek meg kell tanítani az úgynevezett köhögési etikettet: papírzsebkendő használata köhögéskor, tüsszentéskor, majd a használt zsebkendő szemeteskukába dobása és alapos kézmosás, esetleg kézfertőtlenítés, melyhez **kérjük a szülők együttműködését**. A járványügyi helyzetre való tekintettel, a gyermekek ebéd utáni fogmosás helyett csak szájöblítést végeznek. Így jelenleg fogkefére nincs szükség.
* **A gyermekek otthonról játékot nem hozhatnak be az óvodába és bölcsődébe**, kivétel 1 db alváshoz használható játék vagy textil, melyet lehetőleg a gyermek hét elején behoz, és hétvégén visz haza. **A következő héten kimosva, fertőtlenítve hozhatják újra a gyermekek a játékot.** Indokolt esetben hozható be cumi, zárt fertőtlenített dobozban.
* A köhögéssel, tüsszentéssel a különböző felületekre került vírus inaktiválása érdekében fokozottan ügyelünk az intézmény tisztaságára, a napi többszöri fertőtlenítő takarítás *(csoportszobákban, a folyosókon és egyéb helyiségekben)* elvégzésére. A fertőtlenítő takarítás során kiemelt figyelmet fordítunk arra, hogy a kézzel gyakran érintett felületek *(ilyenek az öltözőpadok, asztalok, székek, az ajtó-, ablakkilincsek, villany- és egyéb kapcsolók, mosdók csaptelepei, WC lehúzók stb.)* valamint a padló és a mosható falfelületek **vírusölő hatású szerrel fertőtlenítésre kerüljenek.**
* A takarítást, fertőtlenítést úgy szervezzük meg, hogy az a gyermekek egészségét ne veszélyeztesse.
* Zárt térben a kórokozók koncentrációjának csökkentése érdekében kiemelt figyelmet fordítunk a folyamatos, rendszeres, fokozott intenzitású természetes szellőztetésre, mely vonatkozik minden zárt térre, így a folyosókra, valamint az egyéb helyiségekre is. A helyiségek ablakát időjárás függvényében lehetőség szerint nyitva tartjuk.
* Az óvodában, bölcsődében használt játékok, sporteszközök, játszótéri eszközök felületét is rendszeresen fertőtlenítjük.

**TOVÁBBI ÓVINTÉZKEDÉSEK**

* A dolgozóknak a folyosón és egyéb közösségi tereken/nevelőszoba, teakonyha/ kötelező a maszk viselése, de a csoportszobákban is ajánlott önmagunk és a gyerekek védelmében.
* Minden csoport csak a saját csoportjában, öltözőjében, mosdójában tartózkodhat. A gyerekek nem „keveredhetnek” más csoportba járó gyerekekkel.
* Az óvodapedagógusok, kisgyermeknevelők csak a saját csoportjukban tartózkodhatnak.
* Óvodai – bölcsődei dajkák, a saját csoportjukban, és a társcsoportban végezhetik a munkájukat.

**CSALÁDLÁTOGATÁS**

* Jelen helyzetben a családlátogatást a megszokott formában nem tudjuk megvalósítani, de fontos, hogy kellő információval rendelkezzünk a gyermekek fejlődéséről, egyéni szokásokról és a szülők elvárásairól. Ezért kommunikációs eszközökön és csatornákon szervezünk egyéni beszélgetéseket a gyerekekről (internet- messenger; telefon). Előre készített űrlap kitöltése is segíthet.
* Abban az esetben szükséges megtartani a családlátogatást, ha a pedagógus (óvodapedagógus, kisgyermeknevelő) problémát észlel és ennek megoldásához szükséges a család otthonában történő beszélgetés.

**BESZOKTATÁS**

* Fokozatosság elvét betartva.
* Lehetőséghez mérten a szülők az intézménybe ne lépjenek be. Ameddig az időjárás engedi a beszoktatást az udvaron töltsék a szülők- gyermekek.
* Amennyiben erre nincs lehetőség a szülők szájmaszkban, váltó papuccsal, kézfertőtlenítés után rövid ideig tartózkodhatnak a csoportban, más gyerekekkel nem érintkezhetnek.

**ÉTKEZTETÉSRE VONATKOZÓ SZABÁLYOK**

* Fokozottan ügyelünk az étkezés helyszínének tisztaságára, a rendszeres fertőtlenítésére. A felületek tisztításakor ügyelünk a környezet vírusmentességének a megőrzésére, a munkafolyamatok megfelelő szétválasztásával, valamint gyakoribb fertőtlenítéssel.
* Étkezés előtt és után kiemelt figyelmet kell fordítunk a gyermekek alapos szappanos kézmosására vagy kézfertőtlenítésére.
* Rendkívül fontosnak tartjuk a gyermekek által használt edények, evőeszközök, poharak, tálcák megfelelő hatásfokú fertőtlenítő mosogatását, fertőtlenítését, a tiszta evőeszközök, poharak, tányérok, tálcák cseppfertőzéstől védett tárolását, önkiszolgáló rendszerben történő tálalásnál az evőeszközök, tányérok, poharak gyermekek általi tapogatásának elkerülését.

**GYERMEK HIÁNYZÁSOK KEZELÉSE**

* Annak a gyermeknek az óvodai, bölcsődei hiányzását, aki a vírusfertőzés szempontjából veszélyeztetett csoportba tartozik tartós betegsége *(például szív-érrendszeri megbetegedések, cukorbetegség, légzőszervi megbetegedések, rosszindulatú daganatos megbetegedések, máj- és vesebetegségek)* vagy például immunszupprimált állapota miatt, erről orvosi igazolással rendelkezik, és azt bemutatja, esetleges hiányzását igazolt hiányzásnak tekintjük. Igazolt hiányzásnak tekintendő továbbá, ha a gyermek, a hatósági karanténba kerül a részére előírt karantén időszakára.
* A gyermek, a távolmaradásával kapcsolatos valamennyi szabály a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben foglaltak szerint érvényes, azok betartása szerint szükséges eljárni.

**TEENDŐK BETEG SZEMÉLY ESETÉN**

* Amennyiben egy gyermeknél, óvodapedagógusnál, kisgyermeknevelőnél, vagy egyéb dolgozónál fertőzés tünetei észleljük, haladéktalanul elkülönítjük, egyúttal értesítjük a házi orvost, aki az érvényes eljárásrend szerint dönt a további teendőkről, és a szülőt, aki a legrövidebb időn belül elviszi gyermekét az intézményből. Megkérjük arra, hogy feltétlenül keressék meg telefonon a gyermek háziorvosát/házi gyermekorvosát. Azt követően az orvos utasításainak alapján járjanak el.
* Az alábbi tünetekkel rendelkező gyerekek elkülönítése szükséges, ugyanis koronavírusra utalhatnak a panaszok:
* ***láz***
* ***köhögés***
* ***nehézlégzés***
* ***hirtelen kezdetű szaglásvesztés, ízérzés zavara vagy hiánya***
* *kevésbé specifikus tünetek, de szintén elkülönítésre van szükség:* ***fejfájás, hidegrázás, izomfájdalom, fáradékonyság, hányás és/vagy hasmenés***
* Amennyiben felmerül a COVID-19 fertőzés gyanúja, fontos, hogy megfelelő felkészültséggel rendelkező egészségügyi dolgozó kerüljön értesítésre. A háziorvos, házi gyermekorvos, illetve a kezelőorvos jogosult a COVID-19 fertőzés gyanújára vonatkozóan nyilatkozni. Amennyiben fennáll a gyanú, nekik kötelességük az NNK által kiadott aktuális eljárásrendnek megfelelően ellátni a beteggel kapcsolatos teendőket.
* A gyermek az óvodába, bölcsődébe – hasonlóan más megbetegedésekhez – **kizárólag orvosi igazolással térhet vissza!**
* Amennyiben egy nevelési-oktatási intézményben átmenetileg elrendelésre kerül az óvodán és bölcsődén kívüli, digitális munkarend, a gyermekfelügyeletet az érintett intézményben meg kell szervezni a szülők támogatása érdekében.

**ÉRTESÍTÉSI PROTOKOLL**

Bármilyen, a vírushelyzettel kapcsolatos esemény kapcsán az alábbi értesítési vonalat kell követni.

**A fenntartó értesítése**

A fenntartót minden olyan eseményről értesíteni kell, amely eltér a szokásos rendtől.

A vírussal kapcsolatos minden intézkedésről telefonon, majd írásos feljegyzésben kell értesíteni a fenntartót.

A fenntartó tájékoztatása az intézményvezető feladata.

Akadályoztatása esetén a vezetőség felső vezetők: intézményegységvezető, gazdaságvezető,

A felső vezetők akadályoztatása esetén középvezetők: munkaközösségvezető, szakmai vezető vagy az érintett óvodapedagógusok vagy kisgyermeknevelők veszik fel a kapcsolatot a fenntartóval.

A fenntartó értesítése ***Türk László főigazgató*** úrnak címzett e-mailben történik: *turk.laszlo@dnyem.hu*.

**A vezetőség értesítése**

Az értesítés szóbeli (közvetlen, vagy telefonon), illetve írásbeli (e-mail, papír alapú)

A vezetőséget minden olyan eseményről értesíteni kell, amely eltér a szokásos rendtől.

A gyors értesítés érdekében közvetlen, telefonosos vonalat használjunk. (+36 70 387 1555).

A vírussal kapcsolatos minden eseményről utólag írásos feljegyzésben kell értesíteni a vezetőséget (rozinkamihaly@gmail.com)

**A szülő értesítése**

Az értesítés történhet szóban (közvetlen, vagy telefonon), illetve írásban (e-mail, papír alapú) az ügy sürgősségétől függően.

Az értesítést az intézmény vezetősége, az óvodapedagógus, kisgyermeknevelő teszi meg.

A telefonos értesítést követően minden esetben írásos feljegyzést is küldünk a szülőnek emailben.

**Kapcsolatfelvétel a hatóságokkal**

A hatóságok tájékoztatása az intézményvezető feladata.

Akadályoztatás esetén a vezetőség

Felső vezetők: intézményegységvezető, gazdasági vezető,

A felső vezetők akadályoztatása esetén

középvezetők: munkaközösség-vezetők, szakmai vezető

vagy az érintett óvodapedagógus, kisgyermeknevelő veszik fel a kapcsolatot a hatóságokkal.

**Értesítendő hatóságok:**

**Óvodai és Bölcsődei védőnő:**

**Krisztiánné Ráti Andrea**

**06 70 620 0743**

**Háziorvos**

**Dr. Bakainé Korbács Melinda**

**06 70 451 5131**

**Szabolcs-Szatmár Bereg Megyei Kormányhivatal Kisvárdai Járási Hivatal Népegészségügyi Osztály**

**Dr. Dienes Melinda**

osztályvezető

**kisvarda.nepegeszsegugy@szabolcs.gov.hu**

**+3670-3253646**

**Mintavétel:**

Szabolcs-Szatmár Bereg Megyei Kórházak és Egyetemi Kórház

4400 Nyíregyháza, Szent István út 68.

**+3642-599700**

**szszbmk@szszbmk.hu**